22.11.2022
FI
Euroopan unionin virallinen lehti
L 302/41
Kuva 7 Tasavirtalatauskeinoverkon impedanssin ZPB ominaisuudet
4.
Keinosähköverkot (AMN) Lataustilassa olevan, vaihtovirtaverkkoon kytketyn ajoneuvon tapauksessa käytetään standardin CISPR 16-1-2 lau­ sekkeessa 4.4 määriteltyä 50 μH:n/50 Ω:n keinosähköverkkoa.
Keinosähköverkkojen mittausportit päätetään 50 Ω:n kuormalla.
5.
Asymmetrinen keinoverkko (AAN) Latausaseman ja ajoneuvon väliseen tietoliikenteeseen käytetään tällä hetkellä erilaisia signaali-/ohjausporttijohtoja ja/tai kiinteän verkon porttijohtoja.
Sen vuoksi on tarpeen erottaa toisistaan tietyt signaali-/ohjausporttijohdot ja/tai kiinteän verkon porttijohdot (esim. esiohjausjohto, CAN-johdot).
Asymmetristen keinoverkkojen mittausportit päätetään 50 Ω:n kuormalla.
Suojaamattomien signaali-/ohjausporttijohtojen ja/tai kiinteiden verkkoporttijohtojen tapauksessa käytetään koh­ dissa 5.1, 5.2, 5.3 ja 5.4 määriteltyjä asymmetrisiä keinoverkkoja.
Jos käytetään suojattuja signaali-/ohjausporttijohtoja, olisi käytettävä standardin CISPR 32:2015 liitteen G kuvissa G.10 ja G.11 määriteltyjä suojattuja asymmetrisiä keinoverkkoja.
5.1.
Symmetrisellä johdotuksella varustettu signaali-/ohjausportti Ajoneuvon ja latausaseman tai mahdollisen oheislaitteen väliin kytkettävä, tiedonsiirron simulointiin käytettävä asymmetrinen keinoverkko (AAN) määritellään standardin CISPR 16-1-2 liitteen E lausekkeessa E.2 (T network circuit) (ks. esimerkki kuvassa 8).
Asymmetrisen keinoverkon yhteismuotoinen impedanssi on 150 Ω.
Impedanssi Zcat säätää kaapeloinnin ja siihen kytketyn oheislaitteen symmetriaa, joka tyypillisesti ilmaistaan pitkittäissuuntaisena muuntohäviönä (LCL).
LCL:n arvo olisi määritettävä etukäteen mittauksilla, tai latausaseman/lataussarjan valmistajan olisi määriteltävä se.
Valittu LCL:n arvo ja sen alkuperä on ilmoitettava testausselosteessa.
CAN-tietoliikenneyhteys on esimerkki symmetrisestä johdotuksesta, joita käytetään ajoneuvon tasavirtalataustilassa.
Jos testissä voidaan käyttää alkuperäistä latausasemaa, CAN-tietoliikenteeseen ei vaadita asymmetristä keinoverkkoa.
Jos CAN-tietoliikenneyhteys emuloidaan ja jos asymmetrinen keinoverkko estää kunnollisen CAN-tietoliikenteen, asymmetristä keinoverkkoa ei pidä käyttää.